
Celje, 16. 9. 2026
VABILO
Spoštovani.
Vabimo vas, da se udeležite triurnih usposabljanj s področja EK in EK čebelarjenje, ki jih bomo za vas izvedli v letu 2026.
Če teh tem še niste poslušali, lahko z udeležbo pridobite 3 ure od skupne obveznosti 25 ur v obdobju 2023 - 2027. Vsaka tema se namreč prizna le enkrat.
****************************************************************************************************
Sreda, 28. oktober 2026 ob 9. uri, 
· Tehnologije in ekonomski učinki ekološke reje drobnice, (sklop 3, tema 13), spletno usposabljanje, predavajo Mitja Zupančič, dr. Andreja Komprej, Marjana Avberšek, Irena Kos

Predstavili bomo sodobne tehnologije reje drobnice s poudarkom na učinkovitem izkoriščanju pridelovalnega in tržnega potenciala ovac in koz v mlečni in v mesni proizvodnji. Poseben poudarek bo namenjen zahtevam ekološke prireje. Prikazali bomo kalkulacije pokritja, pridobljene s pomočjo digitalnega orodja Farm Manager, in primerjali ekonomiko reje posameznih kategorij drobnice. Udeležencem bomo predstavili tudi tržne vidike reje drobnice in možnosti povečanja dodane vrednosti proizvodov: neposredna prodaja svežega mesa in mleka na kmetiji, predelava in prodaja mesnih in mlečnih izdelkov. Posebna pozornost bo namenjena pravilnim postopkom priprave, zorenja in razreza mesa za različne namene uporabe. 
Čim prej se registrirajte tukaj: https://us06web.zoom.us/webinar/register/WN_oqvAgGS_TsWRsvBWUq22yA

Sreda, 25. november 2026 ob 9. uri, 
· Varstvo rastlin v ekološki pridelavi, (sklop 3, tema 8), spletno usposabljanje, predavajo Vesna Zalokar,  Igor Škerbot, Mitja Zupančič

Predstavili bomo zakonodajo, ki ureja ekološko varstvo rastlin v trajnih nasadih (sadjarstvo, vinogradništvo) in na njivah (poljščine in pridelava vrtnin). Poseben poudarek bo namenjen preventivi oziroma ukrepom, s katerimi lahko ohranjamo rastline zdrave. Predstavili bomo tudi sredstva za spodbujanje rasti in odpornosti rastlin. Udeležence bomo seznanili še z osnovnimi snovmi v ekološkem kmetijstvu, ki postajajo vse bolj razširjene. Del vsebine bo posvečen tudi sredstvom za varstvo rastlin, ki so v ekološkem kmetovanju dovoljena. Za posamezne izbrane kmetijske panoge bomo prikazali tehnologije, strategije in preventivne pristope za obvladovanje plevelnih vrst. 
Čim prej se registrirajte tukaj:
https://us06web.zoom.us/webinar/register/WN_93UzGrizQ0yo5l_x-P5mLA

Četrtek, 26. november 2026 ob 9. uri, 
· Znanja o gojenju gob in mikrozelenjave, (sklop 3, tema 4), spletno usposabljanje, predavajo Jernej Slapšak – kmet in pridelovalec gob, Janez Gorenšek - IAMB, Miša Pušenjak, Mitja Zupančič

Predstavili bomo osnove fiziologije višjih gliv, njihovo funkcijo v naravi in življenjski cikel, pomen vzgoje gob za ohranjanje narave, prednosti gojenih gob ter primerjavo med intenzivno in ekstenzivno vzgojo gob. Posebno pozornost bomo posvetili osnovnim zahtevam za kontrolirano vzgojo različnih vrst gob ter vzgojnim oblikam in različnim substratom, primernim za ekološko proizvodnjo. Na kratko bomo predstavili tudi pripravo substratov, bolezni in škodljivce, hranilno in zdravilno vrednost gob ter kompostiranje in nadaljnje možnosti uporabe izrabljenih substratov za vzgojo drugih vrst gob in trajnic. Zanimiva bo predstavitev ekonomike pridelave in stroškov vzpostavitve gobarne z urejeno klimatizacijo in infrastrukturo. 
Pridelava mikrozelenjave, ki jo v skladu s trenutno veljavno zakonodajo na področju ekološkega kmetovanja ni možno deklarirati kot ekološko pridelano, je v tujini že nekaj let zanimiva dopolnitev pridelave zelenjave. Udeležencem bomo predstavili zakonske zahteve pridelave, kako se je lotiti, kdo so možni odjemalci oz. kupci, kako jo tržiti, kako se seme poseje in kaj iz takega semena zraste. Udeleženci bodo videli film posnet pri pridelovalcih mikrozelenjave v Sloveniji. 
Pridelovalec gob bo udeležencem usposabljanja predstavil svoje začetke v tej dejavnosti in svoje izkušnje s pridelavo.

Čim prej se registrirajte tukaj: https://us06web.zoom.us/webinar/register/WN_4KBlgvP2QJqS7u1NqfDggw
*************************************************************************************************************
Število že opravljenih ur in teme usposabljanj, ki ste jih že poslušali, lahko za svoj KMGMID preverite na tej povezavi: 
https://moja.e-kmetija.gov.si/app/portal/javno/iskalniki/evizo
Informacije o usposabljanjih s področij preostalih tem, ki jih bodo izvajali na drugih kmetijsko gozdarskih zavodih, lahko najdete na spletni strani KGZS:
Usposabljanje kmetov 2026-2027 | KGZ Slovenije
Vaši kmetijski svetovalci

JR za podintervencijo izmenjava znanja in prenos informacij za leti 2026 in 2027

